《武昌柳二首 其一》
明代·钱希言

汉阳城对古西门，官柳青青几树存。叶暗市楼迷楚望，花飞江树断湘魂。

因风暂逐金羁影，和雨先沾翠袖痕。犹有旧乌栖不定，啼将客梦到乡园。

作者简介：苏州府常熟人，字简栖。少遇家难，避居苏州。博览好学，刻意为声诗，颇有声誉。但恃才负气，稍不如意，即矢口漫骂，人皆苦之。后以穷死。有《辽志》，皆佚。